L 282/558
RO
Jurnalul Oficial al Uniunii Europene
31.10.2022
2.
Fără a aduce atingere dispozițiilor de la nota 1 din această secțiune, de la nota 1 de la capitolul 84 și nota 1 de la capitolul 85, părțile de mașini (cu excepția părților pentru articolele de la pozițiile 8484, 8544, 8545, 8546 sau 8547) se clasifică în conformitate cu următoarele reguli: (a) părțile care constituie articole clasificate la una din pozițiile capitolelor 84 sau 85 (cu excepția pozițiilor 8409, 8431, 8448, 8466, 8473, 8487, 8503, 8522, 8529, 8538 și 8548), se clasifică la acea poziție indiferent de mașina căreia îi sunt destinate; (b) alte părți decât cele menționate anterior, în cazul în care pot fi recunoscute ca destinate pentru a fi folosite în exclusivitate sau în principal cu o anumită mașină sau cu mai multe mașini de la aceeași poziție (chiar de la pozițiile 8479 sau 8543), se clasifică la poziția aferentă acelei sau acelor mașini, sau, după caz, la poziția 8409, 8431, 8448, 8466, 8473, 8503, 8522, 8529 sau 8538; cu toate acestea, părțile destinate în principal a fi folosite atât cu articolele de la poziția 8517, cât și cu cele de la pozițiile 8525-8528, se clasifică la poziția 8517, iar părțile care pot fi utilizate exclusiv sau în principal cu produsele de la poziția 8524 se clasifică la poziția 8529; (c) toate celelalte părți se clasifică, după caz, la poziția 8409, 8431, 8448, 8466, 8473, 8503, 8522, 8529 sau 8538, iar în caz contrar la poziția 8487 sau 8548. 3.
Cu excepția cazului în care contextul impune altfel, combinațiile de mașini de tipuri diferite destinate să funcționeze împreună și care constituie un singur corp, precum și mașinile proiectate pentru a asigura două sau mai multe funcții diferite, alternative sau complementare, se clasifică după funcția principală care caracterizează ansamblul. 4.
În cazul în care o mașină sau o combinație de mașini sunt constituite din elemente distincte (chiar separate sau legate între ele prin conducte, prin dispozitive de transmisie, prin cabluri electrice sau prin alte dispozitive) destinate să asigure împreună o funcțiune bine determinată cuprinsă într-una din pozițiile de la capitolul 84 sau capitolul 85, întregul ansamblu se clasifică la poziția care corespunde funcției pe care o asigură ansamblul. 5.
În sensul notelor de mai sus, denumirea de „mașini” se aplică mașinilor, aparatelor, dispozitivelor, echipamentelor și materialelor diverse menţionate la pozițiile din capitolele 84 și 85. 6.
A. În nomenclatură, expresia «deșeuri și resturi electrice și electronice» înseamnă ansambluri electrice și electronice, plăci de circuite imprimate și articole electrice sau electronice care: (a) au devenit inutilizabile pentru scopurile lor inițiale, prin spargere, decupare sau prin alte procese sau pentru care repararea, remodernizarea sau restabilirea funcțiilor lor inițiale nu reprezintă opțiuni viabile din punct de vedere economic; și (b) sunt ambalate sau expediate în așa fel încât articolele nu sunt protejate separat împotriva deteriorării în timpul operațiunilor de transport, de încărcare și de descărcare.
B. Transporturile mixte de «deșeuri și resturi electrice și electronice» și de alte deșeuri și resturi trebuie clasificate la poziția 8549.
C. Prezenta secțiune nu acoperă deșeurile orășenești, astfel cum sunt definite în nota 4 la capitolul 38.
Note complementare 1.
Sculele necesare montării sau întreținerii mașinilor urmează regimul acestora, în cazul în care sunt prezentate la vămuire împreună cu mașinile.
Același regim se aplică sculelor interschimbabile, care sunt prezentate împreună cu mașinile al căror echipament normal îl constituie și împreună cu care sunt vândute în mod normal. 2.
Declarantul vamal are obligația de a prezenta, în sprijinul declarației sale, dacă autoritatea vamală solicită acest lucru, un document explicativ (note, prospecte, pagini de catalog, fotografii etc.), care să indice componența normală a mașinii, funcțiile și caracteristicile esențiale ale acesteia și, pentru mașinile prezentate în stare demontată sau nemontată, un plan de montaj și un inventar al conținutului diferitelor colete. 3.
La solicitarea declarantului vamal și în condițiile stabilite de autoritățile competente, dispozițiile regulii generale 2 litera (a) pentru interpretarea nomenclaturii se aplică, de asemenea, mașinilor prezentate în transporturi eșalonate.